Құмар Жүсіпов — Қазақстан Энциклопедиясы
"Құмар Жүсіпов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Құмар Жүсіпов — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Құмар Жүсіпов — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 133
TEXT: Қазақстан Энциклопедиясы Құмар Жүсіпов - 16 қыркүйек 1987, Атырау) - ақын, жыршы. Халық ауыз әдебиетін көп білетін қарт шешесі Нәзираның тәрбиесінде өседі. Нәзира жастай кұлағына сіңген өз әкесі Есеттің, оның сыйлас адамдары Абыл мен Махамбеттің сөздерін немересі Құмарға үйретіп бағады. Құмар өсе келе Қашаған, Ығылман ақындарды көріп, жырларын жаттайды. Құмар елге әуелі жыршы ретінде танылған. Абылдың, Махамбеттің, Шернияздың, Ақтанның, Нұрымның, Ығылманның, Аралбайдың, Қашағанның, Досжанның, Аязбайдың терме-толғауларын ел арасына таратқан. "Қырымның қырық батыры", "Сейфіл - Мәлік", "Бәдіғұл - Жамал", "Зияда", "Көрұғлы", "Әмира", "Мәлік - Хасан", "Қорлығайын" сияқты дастандарын халық арасында жырлаған. Алғашқы "Сергелдең" толғауы 1924 жылы жазылған. "Ерлерге елден алғыс жауын жеңген", тағы басқа өлең, толғаулары жұртшылыққа танымал. Жүсіпов шығармалары "Ақындар жыры", "Пернедегі термелер", "Айтыс", "Қазақтың қазіргі халық поэзиясы", "Шұғыла", тағы басқа жинақтарында жарияланған. Қазақ әдебиеті. Энциклопедиялық анықтамалық. ISBN 9965-26-096-6 Қазақ әдебиеті } }}}
